laion/Wikipedia-Exotic huggingface dataset:
Round & Round

Round & Round הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-22 ביוני 2010, כסינגל הראשון והפותח מתוך האלבום, A Year Without Rain. השיר הגיע למקום ה-24 במצעד הבילבורד הוט 100, וה-51 במצעד שבקנדה. השיר נכתב והופק על ידי קווין רודולף, פפי דובסון, אנדרו בולוקי וג'ייקוב כשר וכולי. השיר הוא שיר אלקטרופופ המשלב בתוכו גם את סגנון הפופ רוק. באוסטרליה יצא השיר ב-3 בספטמבר 2010. בנוסף לכך, זכה השיר למעמד פלטינה בארצות הברית, על סך מכירות של מיליון עותקים. הווידאו קליפ הנלווה שצולם עבור השיר הועלה ליוטיוב ב-18 ביוני 2010, כמה ימים לפני שיצא כסינגל. הקליפ בוים על ידי פיליפ אנדלמן וצולם בבודפשט, בולגריה. בקליפ ניתן לראות את סלינה גומז נוהגת ברכב ובאופנוע. נכון לינואר 2022, מונה הצפיות של הקליפ עומד על כ-134 מיליון צפיות. גומז ביצעה את השיר בסיבוב ההופעות Stars Dance Tour. ב-14 ביולי 2010 ביצעה את השיר בתוכנית הכישרונות America's Got Talent. ב-21 בספטמבר 2010 ביצעה את השיר ברדיו דיסני יחד עם השיר "A Year without Rain". ב-23 בספטמבר 2010 ביצעה את השיר בתוכנית בוקר טוב אמריקה יחד עם השיר "A Year without Rain". ב-27 בספטמבר 2010 ביצעה את השיר בתוכנית הבוקר הבריטית "Daybreak". ב-28 בספטמבר 2010 ביצעה את השיר בתוכנית הילדים הבריטית "בלו פיטר". בין התאריכים ה-5 בדצמבר ועד 20 בדצמבר ביצעה גומז את השיר בסדרת המופעים השנתית, ג'ינגל בל כחלק ממחרוזת שירים הכללה גם את השירים "Off the Chain", "Rock God", "A Year without Rain" ו-"Naturally". ב-24 בפברואר 2011 ביצעה את השיר בתוכנית הטלוויזיה היפנית "Sukkiri". ב-20 במרץ 2011 ביצעה את השיר כחלק מסט שירים ב"Concert for Hope". ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס. ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו. ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי. סרטון השיר "Round & Round" באתר יוטיוב A Year Without Rain, Discogs (באנגלית) Round & Round, Discogs (באנגלית) Selena Gomez Chart History, Billboard Selena Gomez & The Scene – Round & Round (באנגלית), נבדק ב-2019-03-01 Round & Round (Remixes) - EP by Selena Gomez & The Scene (בAustralian English), נבדק ב-2019-03-01 Gold & Platinum, RIAA (באנגלית) SelenaGomezVEVO (2010-06-18), Selena Gomez & The Scene - Round & Round (Official Music Video), נבדק ב-2019-03-01 www.jsyk.com (ארכיון) Selena Gomez, ‘Rock Of Ages’ Cast To Perform On ‘America’s Got Talent’ | Access Online, Access (באנגלית) Selena Gomez: Good Morning, America!, Selena Gomez: Good Morning, America! | Selena Gomez : Just Jared Jr. (באנגלית) Selena Gomez & The Scene Setlist at KIIS FM's Jingle Ball 2010, setlist.fm (באנגלית) Selena Gomez, www.facebook.com Selena Gomez to Headline Benefit Concert for City of Hope with a Special Performance by Jonas Brothers, Plus Allstar Weekend, www.businesswire.com, ‏2011-01-12 (באנגלית) Gold & Platinum, RIAA (באנגלית)
מייק דה ויין

ריצ'רד מייקל דה ויין (באנגלית: Richard Michael DeWine; נולד ב-5 בינואר 1947) הוא פוליטיקאי אמריקאי חבר המפלגה הרפובליקנית, אשר מכהן כמושל אוהיו מאז ינואר 2019. קודם לכן כיהן דה-ויין כחבר בית הנבחרים של ארצות הברית בשנים 1983–1991 וכחבר הסנאט של ארצות הברית בשנים 1995–2007. הוא נבחר לסנאט פעמיים (בשנים 1994 ו-2000), אך הפסיד למועמד הדמוקרטי שרוד בראון בבחירות שנערכו בשנת 2006. הוא גם כיהן כסגן מושל אוהיו בשנים 1991–1994. בשנים 1981–1982 כיהן דה-ויין בסנאט של אוהיו. דה ויין נולד ב-5 בינואר 1947 בדרום מערב אוהיו למשפחה קתולית. בשנת 1969 סיים את לימודי התואר הראשון בחינוך באוניברסיטת מיאמי ובשנת 1972 סיים את לימודי הדוקטורט באוניברסיטת צפון אוהיו. בגיל 25 החל דה-ויין לעבוד כעוזר התובע באחד ממחוזות אוהיו, ובשנת 1976 נבחר לכהן כתובע המחוזי למשך ארבע שנים. ב-1980 הוא נבחר לסנאט של מדינת אוהיו וכיהן כשנתיים. בשנים 1995–2007 כיהן כחבר בסנאט האמריקאי. בשנת 2008 ייעץ לקמפיין של המועמד הרפובליקני לנשיאות ג'ון מקיין. בשנת 2010 נבחר לכהן כיועץ המשפטי של אוהיו. בנובמבר 2014 הוא נבחר שנית לתפקיד, כשניצח ב-84 מתוך 88 מחוזות המדינה. ב-26 במאי 2016 הכריז דה-ויין כי הוא מתכוון להתמודד על משרת המושל בבחירות ב-2018. במאי 2018 הוא ניצח בפריימריז הרפובליקניים על כ-59% מהקולות. לבסוף הוא ניצח גם בבחירות הכלליות עם כ-50.6% מקולות הבוחרים ונכנס למשרתו בינואר 2019. דה-ויין התחתן ביוני 1967 ונולדו לו כ-8 ילדים, כאשר אחד מהם נהרג בתאונת דרכים ב-1993. בעמדותיו, דה-ויין מתנגד להפלות ולנישואים חד-מיניים וטען כי מדינות לא צריכות להכיר בזוגות חד מיניים שנישאו במדינות אחרות. מדיה וקבצים בנושא מייק דה ויין בוויקישיתוף אתר האינטרנט הרשמי של מייק דה ויין מייק דה ויין, ברשת החברתית פייסבוק מייק דה ויין, ברשת החברתית אקס (טוויטר) מייק דה ויין, ברשת החברתית אינסטגרם מייק דה ויין, סרטונים בערוץ היוטיוב מייק דה ויין, באתר המדריך הביוגרפי של הקונגרס של ארצות הברית (באנגלית) Garbe, Will (26 במאי 2016). "Mike DeWine confirms run for Ohio governor in 2018". WHIO. אורכב מ-המקור ב-28 במאי 2016. נבדק ב-26 במאי 2016. {{cite news}}: (עזרה)
אבו סואר

אבו סואר הוא בסיס טיסה של חיל האוויר המצרי, הממוקם כ-17 קילומטרים ממערב לאסמאעיליה וכ-116 קילומטרים מצפון מזרח לקהיר. מיקומו נועד לאפשר הגנה על תעלת סואץ. במהלך המערכה במדבר המערבי במלחמת העולם השנייה שימש הבסיס יחידות של חיל האוויר המלכותי הבריטי ושל חילות האוויר של צבא ארצות הברית. להק ההפצצה ה-367 של חיל האוויר התשיעי של ארצות הברית פעל מהבסיס בין החודשים נובמבר 1942 לפברואר 1943, והפעיל ממנו ארבע טייסות של מפציצי קונסולידייטד B-24 ליברייטור. אבו סואר היה אחד מהבסיסים האחרונים במצרים, שהופעלו על ידי חיל האוויר המלכותי הבריטי. הבסיס הועבר למצרים ב-14 באפריל 1956. לאחר מלחמת סיני היה בו בסיס של כוח המשקיפים הקנדי. בתקופה שקדמה למלחמת ששת הימים היו ממוקמות בבסיס טייסות מפציצים מדגם איליושין Il-28, שהיוו סיכון משמעותי לעורף הישראלי, וטייסות מטוסי יירוט חדישים מדגם מיג 21. ב-22 במאי 1967, כאשר ישראל ושכנותיה הערביות החלו להתקרב לעבר עימות, ביקר נשיא מצרים גמאל עבד אל נאצר בבסיס אבו סואר ונפגש עם טייסים ומפקדים של חיל האוויר המצרי. בפני קהל רב נאצר הכריז על כוונתו לסגור את מצרי טיראן בפני ישראל והצהיר "כעת אנו עומדים לקראת עימות עם ישראל" והוסיף, "אם היהודים מאיימים עלינו במלחמה, אני אומר להם בבקשה, אנו ערוכים למלחמה". במבצע מוקד, עם פתיחת המלחמה, הותקף הבסיס על ידי חיל האוויר הישראלי בשני גלים: בגל הראשון תקפו את הבסיס שבע רביעיות של מטוסי קרב, ובגל השני עוד חמש רביעיות. המספר הרב של התקיפות נדרש בשל מסלולי הבטון שהיו בבסיס, שהיה צורך לפגוע בהם שוב ושוב עד יציאתם משירות. במהלך התקיפות התחוללו מעל הבסיס קרבות אוויר בהם הופלו ארבעה מטוסי מיג 21 מצריים ומטוס דאסו מיסטר IV ישראלי אחד. לאחר מלחמת ששת הימים לא הופעל הבסיס, בשל היותו בטווח הארטילריה הישראלית. במהלך מלחמת ההתשה מוקמו בבסיס סוללות טילי קרקע-אוויר, שהותקפו פעמים רבות על ידי חיל האוויר הישראלי. נכון ל-2019, מפעיל חיל האוויר המצרי מבסיס אבו סואר את טייסת מטוסי הקרב הטקטיים ה-60, המפעילה מטוסי ג'נרל דיינמיקס F-16 פייטינג פלקון מדגמי C ו-D. הטייסת היא חלק מהכנף הקרבית הטקטית ה-262. מדיה וקבצים בנושא בסיס חיל האוויר המלכותי אבו סואר בוויקישיתוף Pearson's Peacekeepers: Canada and the United Nations Emergency Force, 1956-67, p. 121. משה דיין: אבני דרך, עמ' 393. פסח מלובני, כשטייסי חיל האוויר המצרי פגשו את ג'מאל עבד אל-נאצר עמ' 32–33 בחוברת מבט מל"מ מס' 81 מיולי 2018 דני שלום, "רוח רפאים מעל קהיר: חיל האוויר הישראלי במלחמת ההתשה (1967 - 1970)", עמ' 87. דני שלום, "רוח רפאים מעל קהיר", במקומות רבים. על פי אתר Scramble, ממוקמת בבסיס גם טייסת מטוסי הקרב הטקטיים ה-64, המפעילה גם היא מטוסי F-16C ו-D. מאוחזר באתר Wayback Machine.
נמל התעופה פוזנן-לוויצה

נמל התעופה פוזנן-לָוִויצָה ע"ש הנריק וייניאבסקי (בפולנית: Poznań–Ławica Henryk Wieniawski Airport) הוא אחד מנמלי התעופה הוותיקים ביותר בפולין, נבנה בשנת 1913 וממוקם במרחק של 5 ק"מ מהעיר פוזנן. הנמל שופץ בשנת 2012, נותן מענה לכ־3.5 מיליון נוסעים בשנה וקולט טיסות בינלאומיות, מקומיות וטיסות מטען. נמל התעופה נפתח ב-26 באוגוסט 1913 ושימש כשדה תעופה צבאי. גודלו היה כ-300 דונמים ובהם 30 האנגרים וצריפים של יחידה צבאית להכשרת טייסים. ב-10 באוגוסט 1996 נערך תרגיל נאט"ו ומטוסים צבאיים רבים נחתו בשדה התעופה. ב-23 בספטמבר 1997 נחנך טרמינל חדש שהגדיל את שטח נמל התעופה ל-2,400 מ"ר ויתן מענה ל-900 אלף נוסעים בשנה. ב-12 בדצמבר 1997 נחנך חניון חדש שישמש לחניה של 200 כלי רכב. ב-23 בדצמבר 2009 פונה הבסיס הצבאי מנמל התעופה כ-18.35 דונם. ב-5 ביולי 2012 הושלמו בניית הטרמינל T3, הרחבת מסוף הנוסעים ובניית מתקן למיון כבודה. ב-1 באוקטובר 2013 הפתיחה הרשמית של טרמינל T3, על ידי נשיא פולין ברוניסלב קומורובסקי. שטחו הכולל של הטרמינל הוא 23,000 מ"ר שייתן מענה ל-3 מיליון נוסעים בשנה. ב-15 בדצמבר 2014 נחנך מגדל הפיקוח החדש, המתנשא לגובה של 34 מטרים, ומיקומו נועד להבטיח ראות מקסימלית. החל מ-29 באוקטובר 2017 מפעילה חברת ריינאייר טיסות חסך אל נמל התעופה בן-גוריון. נמל התעופה הבינלאומי קטוביץ נמל התעופה פרדריק שופן נמל התעופה גדנסק לך ואלנסה מדיה וקבצים בנושא נמל התעופה פוזנן-לוויצה בוויקישיתוף אתר האינטרנט הרשמי של נמל התעופה פוזנן-לוויצה נמל התעופה פוזנן-לוויצה, ברשת החברתית פייסבוק נמל התעופה פוזנן-לוויצה, ברשת החברתית אקס (טוויטר) מידע אודות נמל התעופה, אתר Favorite-Travel (בעברית) לוויצה (אנ') היא רובע בפוזנן רבתי. Wojskowe tereny wokół lotniska przejął samorząd, epoznan.pl (בפולנית) Terminal pasażerski - Port Lotniczy Poznań-Ławica, www.airport-poznan.com.pl UBM (UK) Ltd. 2019, Ryanair W17 new routes as of 05MAR17, Routesonline (באנגלית)
התחנה המרכזית של לוד

התחנה המרכזית לוד היא מסוף האוטובוסים המרכזי של העיר לוד. נמצאת בחלקה הצפוני של העיר, בלב העיר העתיקה. בעיר מתוכננת הקמת תחנת אוטובוסים מרכזית חדשה בצמוד לתחנת הרכבת. ב-25 בינואר 2019 נפתח מסוף תחבורה חדש בסמוך לתחנת הרכבת לוד, זוהי תחנה מרכזית זמנית עד להקמת התחנה המרכזית החדשה. התחנה פועלת במקביל לתחנה הישנה. התחנה היא אי תנועה גדול ובו שישה רציפים כאשר רציף 1 הוא רציף הורדה. מסביב לאי תנועה ישנם מקומות חנייה לאוטובוסים המשמשים בעיקר את מפעילת הקווים המקומית, חברת "קווים". בתחנה אין שירותים לנוסע כגון כספומט, שירותים וקיוסק אך ישנן מספר מסעדות וקיוסקים בסביבת התחנה. בנוסף, מהמסוף יוצאים קווי אוטובוס עירוניים ללוד, רמלה, תל אביב והמרכז. מהתחנה יוצאים קווי אוטובוס בעיקר למטרופולין תל אביב והמרכז, את מרבית קווי האוטובוס מפעילה קווים, בין היתר קווים עירוניים, אזוריים וקווים לתל אביב ואזור המרכז, מרבית הקווים באזור יוצאים מתחנה מרכזית רמלה, לכן מספר קווי האוטובוס העוברים בתחנה הוא מועט מקרא סימנים: ♿ - אוטובוס עירוני נגיש 🔄 - קו סיבובי (מעגלי) 🌙 - קו לילה מערך הקווים העירוני בלוד מופעל על ידי חברת קווים. פרויקט תחנה מרכזית חדשה רינת הברמן, מהפכת התחבורה הציבורית בלוד, באתר מקומונט לוד - כל מה שחדש בלוד, ‏25 בינואר 2017 אביעד ברטוב, תחבורה ציבורית חדשה מתחילה בלוד, באתר מקומונט לוד - כל מה שחדש בלוד, ‏19 בינואר 2019
סופי מולר

סופי לואיז אליזבת מולר (באנגלית: Sophie Luise Elisabeth Muller, נולדה ב-31 בינואר 1962) היא במאית וידאו קליפים בריטית. במהלך הקריירה שלה עבדה סופי מולר בין השאר עם שאקירה, גוון סטפאני, סופי אליס בקסטור, אנני לנוקס, קיילי מינוג, שינייד או'קונור, ביונסה, ביבי רקסה, סלינה גומז, קייטי בי, ריהאנה, אלי גולדינג, שריל קול, פינק, דאפי, ליאונה לואיס, שרה מקלכלן, הקילרס, מארון 5 ושרה ברייטמן. מולר נחשבת לאחת מבמאי הווידאו קליפים המצליחים בהיסטוריה, והיא אף השפיע על במאי וידאו קליפים רבים כמו האנה לוקס דייוויס, שביימה את קליפ השיר "Thank U, Next", שלימים הפך לאחד מהווידאו קליפים המצליחים בהיסטוריה. סופי מולר נולדה ב-31 בינואר 1962. היא גדלה בפדינגטון, לונדון שבבריטניה, אך שהתה גם באי מאן. לאחר סיום הלימודים, מולר למדה בקולג' המלכותי לאמנות במטרה להשיג תואר שני. בעקבות כך היא יצרה את "Interlude" ו"In Excelsis Deo". מולר ידועה כאחת מבמאיות הווידאו קליפים המצליחות ביותר שהיו. בין הקליפים המצליחים שביימה נמצאים הקליפים לשירים "Hips Don't Lie" של שאקירה, "Better in Time" של ליאונה לואיס וכדומה. מדיה וקבצים בנושא סופי מולר בוויקישיתוף סופי מולר, במסד הנתונים הקולנועיים IMDb (באנגלית) סופי מולר, באתר MusicBrainz (באנגלית) סופי מולר, באתר Discogs (באנגלית) Sophie Muller, Free The Bid (באנגלית) YouTube Stats of Ariana Grande - thank u, next, kworb.net
ווסטוק-65

מועדון הכדורסל ווסטוק-65 (ברוסית: Баскетбольный клуб "Восток-65") היא קבוצת כדורסל רוסית מהעיר יוז'נו-סחלינסק במזרח רוסיה ומייצגת את מחוז סחלין. הקבוצה מתמודדת בסופרליגה הרוסית בכדורסל. הקבוצה נוסדה באוקטובר 2018 ומשנת הקמתה מתמודדת בליגת המשנה הרוסית בכדורסל. באותה עונה העפילה עד לשלב רבע גמר הגביע הרוסי בכדורסל, בו הפסידה לזוכת הגביע, פארמה פרם. בליגה העפילה לשלב חצי גמר הליגה, לאחר שגברה ברבע גמר הפלייאוף על נובוסיבירסק. בעונת 2019/2020 העפילה עד לשלב חצי גמר הגביע הרוסי בכדורסל וסיימה במקום השלישי בטורניר. בעונת 2020/2021 העפילה לראשונה לגמר הגביע. רוסיה אדוארד סנדלר (2018-) ארצות הברית מוזס אוהאמבה רוסיה אלכסנדר אניסימוב סרביה ניקולה יפטיץ' אתר האינטרנט הרשמי של ווסטוק-65 ווסטוק-65, ברשת החברתית אינסטגרם ווסטוק-65, ברשת החברתית אינסטגרם ווסטוק-65, ברשת החברתית VK БК «Восток-65» начинает сезон! העונה הופסקה באמצע ערך זה הוא קצרמר בנושא כדורסל ובנושא ספורט ברוסיה. אתם מוזמנים לתרום לוויקיפדיה ולהרחיב אותו.
87 סילביה

87 סילביה (מאנגלית: 87 Sylvia) הוא האסטרואיד ה-8 בגודלו בחגורת האסטרואידים. 87 סילביה הוא גוף האב של משפחת סילביה וחבר בקבוצת סייבל הממוקמת בסמוך לגבול החיצוני של החגורה (ראה ערך: קבוצות מינוריות). 87 סילביה התגלה על ידי נ. ר. פוגסון ב-16 במאי 1866, 2 בעת שהייתו במדראס (צ'נאי), שבהודו. המספר 87 בראשית שמו מציין כי הוא האסטרואיד ה-87 שהתגלה. פוגסון הסביר כי קרא לאסטרואיד בשמה של ריאה סילביה, דמות מהמיתולוגיה הרומאית, אמם של רמוס ורומולוס מייסדי רומא. כ-150 שנה מאוחר יותר, כאשר התגלו סביב 87 סילביה שני ירחים קטנים, הם כונו רמוס ורומולוס. מרחקו הממוצע של 87 סילביה מהשמש הוא כ-522 מיליון ק״מ (3.49 יחידות אסטרונומיות), מרחק המניח אותו מעבר לקצה החיצוני של חגורת האסטרואידים ובתוך קבוצה המכונה קבוצת סייבל. עם זאת, האקצנטריות של מסלולו (0.08) גורמת לו להתקרב עד כדי 480 מיליון ק״מ מהשמש (כלומר נקודת הפריהליון שלו היא 3.21 יחידות אסטרונומיות), בתוך האזור המוגדר של חגורת האסטרואידים. במסלול זה הוא 87 סילביה משלים הקפה אחת סביב השמש פעם ב-6.5 שנים. צורתו של 87 סילביה היא מאורכת כשל תפוח אדמה: אורך הצירים הוא כ-385 ק״מ על 265 ק״מ על 230 ק״מ, כלומר יחס של 1.67 בין הציר הארוך לציר הקצר, ו-1.15 בין הציר הבינוני לציר הקצר. 87 סילביה הוא בעל צבע כהה מאוד, בדומה לאסטרואידים אחרים שסוגם הספקטרלי הוא מסוג X, אבל ההרכב שלו איננו ידוע בוודאות. גילוי ירחיו ומדידת מרחקם מסילביה וזמן ההקפה שלהם, אפשרה מדידה מדויקת של מסתו וצפיפותו על ידי שימוש בחוק השלישי של קפלר. צפיפותו נמצאה נמוכה מאוד (1.2 גרם לסמ״ק שהם 1.2 פעמים צפיפות המים), מה שמעיד כי האסטרואיד הוא נקבובי מאוד - 25% עד 60% מהנפח שלו עשוי להיות חלל ריק. בהינתן צפיפות נמוכה זו ייתכן וסילביה הוא בעל מבנה של ״ערמת חצץ״ (Rubble Pile) כלומר אסופת אבנים הדבוקות זו לזו בעזרת כוח כבידה חלש ולא יותר. זמן הסיבוב העצמי של 87 סילביה סביב צירו הוא 5.18 שעות, כאשר ציר הסיבוב הוא הציר הקצר של צורתו המאורכת. ל-87 סילביה יש שני ירחים המקיפים אותו, רומולוס ורמוס, שנקראו על שם ילדיה של סילביה המיתולוגית. רומולוס התגלה לראשונה ב-18 בפברואר 2001, מטלסקופ קק 2 שבהוואי, על ידי מייקל בראון וז'אן לוק מרגו. רמוס התגלה כעבור שלוש שנים מאוחר יותר, ב-9 באוגוסט 2004, על ידי צוות שהוביל פרנק מרצ'יס מאוניברסיטת ברקלי. הירחים התגלו בתמונות ברזולוציה גבוהה שאפשרה לזהות את אורם הקלוש יחסית בסמוך לאור הבהיר של האסטרואיד עצמו. מרחקם של רמוס (706 ק״מ) ושל רומולוס (1357 ק״מ) מ-87 סילביה גורם להם לגמוע הקפה אחת ב-1.37 שעות ו-3.65 שעות בהתאמה. מסתם קטנה פי 10,000 לערך ממסתו של האסטרואיד אותו הם מקיפים. מדיה וקבצים בנושא 87 סילביה בוויקישיתוף Norman Pogson, Minor Planet 87 Sylvia, Monthly Notices of the Royal Astronomical Society 26, 1866-06-01, עמ' 311 F. Marchis; et al. (2005). "Discovery of the triple asteroidal system 87 Sylvia". Nature. 436 (7052): 822–4. Bibcode:2005Natur.436..822M. doi:10.1038/nature04018. PMID 16094362. Fang, Julia. "Orbits, Masses, and Evolution of Main Belt Triple (87) Sylvia". Astronomical Journal. arXiv:1206.5755. Bibcode:2012AJ....144...70F. doi:10.1088/0004-6256/144/2/70.
ביג בנד (אסוואטיני)

ביג בנד (באנגלית: Big Bend) הוא יישוב השוכן במחוז לובומבו (Lubombo Region) באסוואטיני. ביג בנד ממוקם כ-92 ק"מ ממבבנה וכ-83 ק"מ מלובמבה. בנוסף, היישוב ממוקם על גדות הנהר מפוטו (אנ'). בנוסף, היישוב ממוקם כ-18 ק"מ מהגבול של אסוואטיני עם מוזמביק וכ-6 ק"מ מהגבול של אסוואטיני עם דרום אפריקה. האקלים בביג בנד הוא אקלים צחיח למחצה (BSh לפי שיטת קפן). טמפרטורת המקסימום הממוצעת היא 29 מעלות צלזיוס וטמפרטורת המינימום הממוצעת היא 15.8 מעלות צלזיוס. ממוצע המשקעים הוא 561 מילימטרים. ביג בנד ממוקם ליד הכביש המהיר MR8. ליד היישוב, ישנם שני שדות תעופה (ICAO:‏ FDBS ו-ICAO:‏ FDUB)‏. התעשייה העיקרית של היישוב מבוססת על מטעי סוכר. בנוסף בביג בנד, יש אתר מחנאות, 2 סופרמרקטים, 3 בתי מלון, חנות לספורט אתגרי ומרכז קניות. The Edu-care Centre Big Bend Swaziland "Climate: Big Bend". Climate-Data.org. נבדק ב-26 באוגוסט 2019. {{cite web}}: (עזרה) "Big Bend, Swaziland Page" (באנגלית). Fallingrain Global Gazetteer. אורכב מ-המקור ב-2013-02-06. נבדק ב-2013-01-31. ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
ארמי קוסלה

ארמי הלן קוסלה (בפינית: Armi Helena Kuusela; נולדה ב-20 באוגוסט 1934) היא דוגמנית פינית, מיס תבל הראשונה (מיס תבל 1952). קוסלה נולדה בעיר מוהוס שבמחוז אואולו בפינלנד כרביעית משישה ילדים ולה ארבע אחיות ואח. הוריה הכירו באונטריו שבקנדה שם נולדה אחותה הבכורה ולאחר מכן החליטו לחזור לפינלנד ארץ מולדתם. היא למדה בבית ספר לבנות בעיר פורבו, שם אהבה התעמלות, שחייה וגלישת סקי. לאחר קבלת תעודת הבגרות שלה היא תכננה ללכת ללמוד לימודיי ספורט באוניברסיטת הלסינקי. ב-1952 זכתה בתחרות היופי הלאומית "תוצרת פינלנד" (Suomen Neito), בעקבות זאת נסעה לייצג את פינלנד בתחרות מיס תבל המודרנית הראשונה. בתחרות הבינלאומית בחרו בה השופטים למקום הראשון ובכך נהייתה למיס תבל הראשונה. מיד לאחר זכייתה הופק בפינלנד סרט אודותיה בשם "הנערה היפה ביותר בעולם" (Maailman kaunein tyttö), שם שיחקה בתפקיד עצמה. הסופר מיקה ולטרי לקח חלק בכתיבת התסריט לסרט. ב-1953 נישאה ונולדו לה חמישה ילדים, היא עסקה רבות בפעילויות לארגוני צדקה. ב-2012 קיבלה את אות מסדר הורד הלבן מטעם ממשלת פינלנד (Order of the White Rose of Finland). מדיה וקבצים בנושא ארמי קוסלה בוויקישיתוף ARMI, באתר Finntimes (באנגלית) Armi Kuusela - kauneuskuningatar, Miss Universum (בפינית) ארמי קוסלה, במסד הנתונים הקולנועיים IMDb (באנגלית) Muistoissamme_50-luku_Selkokirja_09_Armi.pdf Maailman kaunein tyttö, KAVI (בפינית) (ארכיון)
ברט ודיקי

ברט ודיקי (באנגלית: Bert and Dickie) הוא סרט טלוויזיה משנת 2012 שהופק על ידי ה-BBC כחלק מהחגיגות לקראת אולימפיאדת לונדון של 2012. הסרט שודר גם בשם "המרוץ לזהב: אולימפיאדת 48" (באנגלית: Going For Gold: The '48 Games). הסרט מתאר את הישגם של דיקי בורנל וברט בושנל באולימפיאדת 1948. ברט בושנל ודיקי בורנל שובצו לחתור כזוג רק חמישה שבועות לפני תחרות הגמר באולימפיאדת לונדון של שנת 1948. סם הואר – דיקי בורנל מאט סמית – ברט בושנל ג'פרי פאלמר – צ'ארלס בורנל ג'יימס פריין – ג'ק ברספורד דאגלס הודג' – ג'ון בושנל אנסטסיה היל – לנה בושנל אלכסנדרה מואן – רוזלינד בורנל פדי שנאן מהליברפול אקו כתב ש"ברט ודיקי" היא דרמה מרתקת, מרוממת ושובת לב אודות צוות מנצח. ג'יימס ווטסון מהטלגרף ציין את הופעתם של דאגלס הודג' וג'פרי פאלמר. "דאגלס הודג' העביר בצורה מבריקה את הרצון הנואש וכמעט מביך של ג'ון בושנל, שבנו יצליח במקום שהוא נכשל". הסרט היה מועמד לפרסים הבאים: "ברט ודיקי", במסד הנתונים הקולנועיים IMDb (באנגלית) "ברט ודיקי", באתר AllMovie (באנגלית) "ברט ודיקי", באתר Rotten Tomatoes (באנגלית) "ברט ודיקי", במסד הנתונים הקולנועיים KinoPoisk (ברוסית) "ברט ודיקי" באתר ה-BBC "Going for Gold – The '48 Games". BBC America. אורכב מ-המקור ב-7 באוגוסט 2012. נבדק ב-11 ביוני 2017. {{cite web}}: (עזרה) Jeavans, Christine (23 ביולי 2012). "Matt Smith on pain behind 1948 Olympics' Bert and Dickie". BBC News Online. נבדק ב-23 ביולי 2012. {{cite web}}: (עזרה) James Walton, ‏Bert and Dickie, BBC One, Review, The Telegraph, 29 July 2012 "Awards list for Bert and Dickie". IMDb. נבדק ב-11 ביוני 2017. {{cite web}}: (עזרה)
קתרין אן פורסטר

קתרין אן פורסטר (באנגלית: Catherine Ann Forster) היא פלאונטולוגית אמריקאית המתמחה באבולוציה של אורניתופודים וטקסונומיה של טריצרטופס. היא פרופסור בתוכנית למדעי הגאולוגיה במחלקה לביולוגיה באוניברסיטת ג'ורג' וושינגטון. ב-1982 פורסטר עשתה תואר ראשון באוניברסיטת מינסוטה, ב-1985 עשתה תואר שני באוניברסיטת פנסילבניה, שם השלימה תואר שלישי ב-1990. עבודת הדוקטורט שלה עסקה בטקסונומיה של טריצרטופס ובשאלה "כמה מיני טריצרטופס היו?", אותה היא עשתה תחת הנחייתו של פרופ' פיטר דודסון. בין השנים 1990–1994 עשתה פוסט-דוקטורט באוניברסיטת שיקגו. ב-2010 תיארה ביחד עם סקוט סמפסון ואנדרו פארקה את הקוסמוצרטופס, מין חדש של דינוזאור צרטופסי. בין השאר היא בעלת אוסף מאובנים ייחודי ממדגסקר שהיא ועמיתיה אספו ותיארו. קתרין אן פורסטר, באתר ResearchGate ביוגרפיה באתר אוניברסיטת ג'ורג' וושינגטון ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רד בול מינכן (הוקי קרח)

מועדון ההוקי קרח רד בול מינכן (בגרמנית: Eishockeyclub Red Bull München) היא קבוצת הוקי קרח מקצוענית ממינכן, גרמניה. המועדון מתמודד בליגת ההוקי קרח הגרמנית (DEL, Deutsche Eishockey Liga), המהווה לרמה הגבוהה ביותר של הוקי קרח מקצועני בגרמניה. המועדון זכה בשלוש אליפויות לאומיות ברציפות, כמו גם בגביע הגרמני בשנת 2010. הקבוצה משחקת את משחקי הבית שלה בהיכל הקרח אולימפיה. לאחר הקמת המועדון Eishockeyclub HC München 1998 ב-19 בינואר 1998, הקבוצה החלה לשחק בליגת Bezirksliga, במסגרת אליפות המחוז. המועדון התקדם במהירות בליגות ההוקי בגרמניה בעשור הראשון, עם זכייה בשני תוארי אליפות הליגה הבווארית (Bayernliga). בשנת 2003 המועדון שינה את שמו ל- Eishockeyclub München. לאחר שהתקדם בשנת 2003 מהליגה הבווארית לאוברליגה, הקבוצה הפכה לקבוצת EHC München Spielbetriebs GmbH בשנת 2004. המועדון התקדם לבונדסליגה השנייה וזכה לראשונה באליפות הבונדסליגה השנייה בשנת 2010. בחודש יולי 2010, מינכן העפילה לליגה העליונה בהוקי, DEL. יתר על כן, הקבוצה הצליחה להעפיל לפלייאוף בעונה הראשונה שלה ב-DEL. לאחר בעיות פיננסיות שונות הקבוצה קיבלה חסות חדשה בשנת 2012 ושמה שונה לרד בול מינכן. מאז 1 במאי 2013, החברה והמועדון נמצאים בבעלות חברת רד בול. בעונת 2019 העפילה לגמר ליגת האלופות בהוקי קרח ובעונת 2022 העפילה לחצי גמר הליגה. בשנת 2025 משחקי הקבוצה מתוכננים לעבור ל-SAP גארדן שנמצא בבנייה. ליגת האלופות בהוקי קרח סגנות: 2018/19 ליגת ההוקי קרח הגרמנית זכייה: 2015/16, 2016/17, 2022/23,2017/18 גביע ההוקי קרח הגרמני זכייה: 2010 בונדסליגה 2 זכייה: 2010 סגנות: 2009 הליגה הבווארית זכייה: 2003 Bezirksliga זכייה: 1999 לאנדסליגה סגנות: 2000 אוברליגה סגנות: 2005 מדיה וקבצים בנושא רד בול מינכן בוויקישיתוף אתר האינטרנט הרשמי של רד בול מינכן (בגרמנית) רד בול מינכן, ברשת החברתית פייסבוק רד בול מינכן, ברשת החברתית אקס (טוויטר) רד בול מינכן, ברשת החברתית אינסטגרם רד בול מינכן, ברשת החברתית טיקטוק רד בול מינכן, ברשת החברתית LinkedIn "EHC receives DEL License" (בגרמנית). ehc-muenchen.de. 2010-07-03. אורכב מ-המקור ב-2010-11-22. נבדק ב-2010-07-12.
Wake Up (שיר של אליוט וסמיה)

Wake Up (בעברית: מתעורר) הוא שיר באנגלית שנכתב והולחן על ידי פייר דומולין ובוצע על ידי אליוט וסמיה. השיר ייצג את בלגיה באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור הוולונית (בלגית-צרפתית). השיר יצא לאור ב-28 בפברואר 2019. סרטון השיר "Wake Up" באתר יוטיוב Eliot - Wake Up lyrics, מילות השיר באתר ג'יניוס
ברצלונה (הוקי קרח)

מועדון הוקי קרח ברצלונה הוא מועדון הוקי קרח מהעיר באותו השם שבקטלוניה, שמהווה חלק ממועדון הכדורגל בשם זה. כיום מתמודד בליגה הספרדית ואולם הבית מכונה פאלאו דה גל. המועדון נוסד בשנת 1972, לאחר הקמת Palau de Gel. התואר הראשון היה הזכייה בגביע הלאומי בשנת 1976. באמצע שנות השמונים של המאה העשרים פורקה קבוצת הבוגרים ונותרה רק את קבוצת הנוער. בשנת 1990 חזר המועדון לתחרות העליונה עם הקמתה מחדש של קבוצת הבוגרים ולאחר מכן המועדון זכה בתחרויות הליגה והגביע בעונת 1996/97 ומאז זכה בשלוש אליפויות נוספות, האחרונה שבהן בעונת 2020/21. הליגה הספרדית: זכייה (6): 1986/87, 1987/88, 1996/97, 2001/02, 2008/09, 2020/21 הגביע הספרדי: זכייה (6): 1975/76, 1976/77, 1981/82, 1996/97, 2014/15, 2018/19 מדיה וקבצים בנושא ברצלונה בוויקישיתוף אתר האינטרנט הרשמי של ברצלונה http://www.eurohockey.com/club/1108-fc-barcelona.html
הכוכב האדום בלגרד (הוקי קרח)

מועדון ההוקי קרח הכוכב האדום (בסרבית: KHK Crvena zvezda) הוא מועדון הוקי קרח מבלגרד, סרביה המשחק כיום בליגה הבינלאומית להוקי ובליגת ההוקי הסרבית. המועדון הוא חלק מארגון הספורט הכוכב האדום . הכוכב האדום הוקם בשנת 1946 ותחילה שיחק בליגת ההוקי קרח היוגוסלבית עד 1991. מאז 1992, המועדון זכה בשש אליפויות הליגה הלאומית בסרביה, כשהאליפות הלאומית האחרונה שלה הגיעה בשנת 2018. הכוכב האדום שיחק שתי עונות בליגה הפנונית ששוחקה בין השנים 2007 ו-2009. הכוכב האדום משחקת את משחקי הבית בהיכל הקרח פיוניר שבבלגרד. ליגה ההוקי סרבית זכייה (6): 1992, 1993, 1996, 1997, 2005, 2018 סגנות (9): 1994, 1995, 1998, 2002, 2004, 2006, 2011, 2016, 2017 גביע ההוקי הסרבי זכייה (4): 1992, 1996, 1997, 1998 סגנות (3): 1995, 2000, 2001 גביע ההוקי קרח היוגוסלבי זכייה(1): 1980 ליגת ההוקי קרח היוגוסלבית סגנות (1): 1985 מקום שלישי (3): 1961, 1975, 1991 ליגת הבלקן מקום שלישי (3): 1995, 1996, 1997 הליגה הפנונית מקום שלישי (1): 2009 הכוכב האדום בלגרד (קבוצת הכדורגל) מדיה וקבצים בנושא הכוכב האדום בלגרד בוויקישיתוף אתר האינטרנט הרשמי של הכוכב האדום בלגרד "הכוכב האדום בלגרד" באתר "הוקי סרביה" (התאחדות ההוקי הסרבית)